Sanata Surajudeen Ajibola Basiru (Ph.D) (an haife shi a ranar 1 ga watan Yulin shejara ta 1972) ya kasance tsohon Atoni Janar kuma Kwamishinan Shari’a na jihar Osun a Najeriya. Ya kuma yi aiki a matsayin Kwamishina a Ma’aikatar Hadin Yanki da Ayyuka na Musamman daga watan Agusta 2010 - Nuwamba 2014. Ya taba zama Malami a Jami'ar Jihar Osun Nuwamba, 2014 - Mayu 2017. Dakta Surajudeen Ajibola Basiru, shi ne Sanata mai wakiltar gundumar osun ta tsakiya a karkashin inuwar jam’iyyar All Progressives Congress (APC) mai mulki. ; sannan kuma an nada shi Shugaban Kwamitin Majalisar Dattawa kan Mazauna kasashen waje, Kungiyoyi masu zaman kansu da kuma kungiyoyin Jama'a, haka kuma daga baya an ba shi matsayin Shugaban, Kwamitin Majalisar Dattawa kan Harkokin Yada Labarai da Harkokin Jama'a (Kakakin Majalisar Dattawan) saboda wayewar sa da kuma ƙarfin gwiwa. Ya kuma kasance memba na Kwamitocin Majalisar Dattawan masu zuwa: Kwamitin Tsaro; Kwamiti a Bangaren Man Fetur na Kasa; Kwamitin shari'a, 'Yancin Dan Adam da Batutuwan Shari'a; da kuma Kwamitin Albarkatun Man Fetur.